
 14.8.2018
 BG
 Официален вестник на Европейския съюз
 L 205/1
 РЕГЛАМЕНТ ЗА ИЗПЪЛНЕНИЕ (ЕС) 2018/1128 НА КОМИСИЯТА
 от 9 август 2018 година
 за изменение на Регламент за изпълнение (ЕС) No 1354/2011 за откриване на годишни тарифни квоти на Съюза за овце, кози, овче и козе месо
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, букви а) и б) от него,
 като има предвид, че:
 (1)
 В Регламент за изпълнение (ЕС) No 1354/2011 на Комисията (2) се предвижда откриването на годишни тарифни квоти на Съюза за внос на овце, кози, овче и козе месо, включително с произход от Исландия.
 (2)
 Съгласно член 4 от Регламент за изпълнение (ЕС) No 1354/2011 откритите с посочения регламент тарифни квоти се управляват в съответствие с членове 49—54 от Регламент за изпълнение (ЕС) 2015/2447 на Комисията (3).
 (3)
 На 23 март 2017 г. Европейският съюз и Исландия подписаха Споразумение под формата на размяна на писма за допълнителни търговски преференции за селскостопански продукти (наричано по-долу „Споразумението“). Подписването на Споразумението от името на Съюза беше разрешено с Решение (ЕС) 2016/2087 на Съвета (4), а неговото сключване — с Решение (ЕС) 2017/1913 на Съвета (5).
 (4)
 В съответствие с приложение V към Споразумението Съюзът измени Регламент (ЕС) No 1354/2011 с Регламент (ЕС) 2018/562 (6). С това изменение количествата на вече съществуващите безмитни квоти за Исландия за овче и козе месо, които са класирани в митнически кодове 0204 и 0210, са увеличени и освен това е открита нова годишна безмитна квота на Съюза за преработено овче месо, класирано в код по КН 1602 90.
 (5)
 Количествата на квотите за овче и козе месо, управлявани съгласно Регламент за изпълнение (ЕС) No 1354/2011, се изразяват в еквивалент кланично тегло, докато в Споразумението се предвижда количествата да бъдат изразени в тонове продукти. Поради това е уместно тарифните квоти на Съюза, определени в Споразумението, да се управляват в рамките на отделен регламент, който да бъде приет, за да се осигури безпроблемното управление на квотите в съответствие с Регламент (ЕС) No 952/2013 на Европейския парламент и на Съвета (7). Вследствие на това тези тарифни квоти следва същевременно да бъдат заличени от Регламент за изпълнение (ЕС) No 1354/2011 въз основа на Регламент (ЕС) No 1308/2013.
 (6)
 Поради това е необходимо Регламент за изпълнение (ЕС) No 1354/2011 да бъде съответно изменен.
 (7)
 Новият регламент за откриване на тарифни квоти за овче и козе месо и преработено овче месо с произход от Исландия, приет съгласно Регламент (ЕС) No 952/2013, ще се прилага от 1 септември 2018 г. Поради това съответните изменения на Регламент за изпълнение (ЕС) No 1354/2011 следва да се прилагат от същата дата.
 (8)
 Мерките, предвидени в настоящия регламент, са в съответствие със становището на Комитета за общата организация на